‘இந்து மதம் எப்படி ஆரம்பித்தது’? என்று கேட்ட அவளின் கேள்விக்கு கிட்டத்தட்ட ஒருமணிநேரம் வேதத்திலிருந்து தொடங்கி, தரிசனங்கள், தெய்வங்கள், வழிபாடுகள் என ஒருவகையாக தொகுத்து ( சொல்லச் சொல்ல எனக்கே ஆச்சரியமாக இருந்தது!) விளக்கினேன். சில அத்தியாங்களை ‘இந்திய ஞானம்’ புத்தகத்திலிருந்து படித்தும் காண்பித்தேன். ஒரு ஏகலைவப் ப்ரயத்தனத்துடன் நானறிந்தவற்றை எளிமையாக புரியும்படிதான் சொன்னேனென்று நினைக்கிறேன். அவள் மிகுந்த ஆச்சரியத்துடனும் கவனத்துடனும் கேட்டாள். ‘தெய்வங்கள் பேய்கள் தேவர்கள்’ எனக்கு சிறுதெய்வங்களைப் பற்றி விளக்க உதவியது. ஒரு விளக்கமான தொகுப்பை அளித்த உளநிறைவு எனக்கே ஏற்பட்டது.